
Par naudas balvas piešķiršanu vieglatlētei Keitai Šmitei

Tiek dots vārds: Andrim Bergam
Olaines novada pašvaldībā 2026.gada 11.augustā saņemts A Š iesniegums (reģ.                     Nr. ONP/1.8./26/5478-SD (11.08.2026.)) ar lūgumu izskatīt un piešķirt sportistei Keitai Šmitei naudas balvu par izciliem sasniegumiem sportā 2026.gadā. Iesniegumā norādīts, ka sportiste Keita Šmite 2026.gadā ir sasniegusi šādus rezultātus:

1) 1.vieta augstlēkšanas disciplīnā, Latvijas Jaunatnes olimpiādē, kas norisinājās š.g. no 19.jūnija līdz 20.jūnijam, Valmierā.

2) 1.vieta augstlēkšanas disciplīnā, Baltijas U18 komandu čempionātā, kas norisinājās             š.g. 11.jūlijā Lietuvas pilsētā Druskininkai.

3) 3.vieta augstlēkšanas disciplīnā, Latvijas čempionātā pieaugušajiem telpās, kas norisinājās š.g. no 28.februāra līdz 1.martam, Rīgā.

4) 3.vieta augstlēkšanas disciplīnā, Latvijas U18 čempionātā, kas norisinājās š.g. no 3.jūlija līdz 4.jūlijam, Rīgā.

5) 3.vieta trīssoļlēkšanas disciplīnā, Latvijas U18 čempionātā telpās, kas norisinājās š.g. no 7.februāra līdz 8.februārim, Rīgā.

Ar sportistes sasniegumiem var iepazīties: https://athletics.lv/lv/person/34843.

Svarīgs fakts, ka sportiste savas sportistes gaitas ir uzsākusi Olainē, no 2016.gada līdz  2022.gadam trenējoties pie trenera Anda Zeiles un no 2022.gada līdz 2024.gadam trenējoties pie trenera Mārtiņa Gulbja. Kopš 2024.gada decembra Keita trenējas Rīgas Sporta skolā “Arkādija”.
Saskaņā ar Olaines novada pašvaldības domes 2024.gada 27.decembra saistošo noteikumu Nr. SN23/2024 “Par pašvaldības atbalstu sporta veicināšanai Olaines novadā” 9.punktu izņēmuma kārtā Dome var lemt par individuālu atbalstu sportistam:
    9.1. par viņa sasniegumiem un ieguldījumu sportā, pārstāvot Olaines novadu.
Secināms, ka sportiste Keita Šmite, personas kods_, izcīnot godalgotas vietas Latvijas un Baltijas čempionātā, kā arī Latvijas Jaunatnes olimpiādē, ir nesusi Olaines novada pašvaldības vārdu Latvijas un Baltijas līmenī. Ievērojot sportistes sasniegumus, Keitai Šmitei piešķirama naudas balva 300.00 EUR apmērā.
Ievērojot iepriekš minēto, Finanšu komitejas 2026.gada 19.augusta sēdes protokolu Nr.8  un, pamatojoties uz Pašvaldību likuma 10.panta pirmās daļas 21.punktu, Olaines novada pašvaldības domes 2024.gada 27.decembra saistošo noteikumu Nr.SN23/2024 “Par pašvaldības atbalstu sporta veicināšanai Olaines novadā” 9.1.apakšpunktu, nepiedalās balsošanā L.Šmite, atklāti balsojot ar 10 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, A.Geržatovičs, A.Lukaševics, J.Precinieks, pret nav, atturas nav, dome nolemj:

1. Piešķirt naudas balvu sportistei Keitai Šmitei, personas kods_, 300.00 EUR (trīs simti euro 00 centi) apmērā.
2. Uzdot pašvaldības Finanšu un grāmatvedības nodaļai lēmuma 1.punktā noteikto naudas balvu pārskaitīt Keitai Šmitei, personas kods_ (_) no Olaines novada pašvaldības pamatbudžeta izdevumu sadaļas “Dažādu izglītības pasākumu atbalsta fonds” (EKK 6422).
Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). 

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.

Sēdes vadītājs

